Berlingske Tidende, 1834-10-25
Rom, den 1ste October. – Udgravningen af Forum og Gjenoprettelsen af Sletten fra Capitolets Skraaning til Colosseum er vistnok det største og meest kæmpeagtige af alle Arbejder her. Dette Arbeide paabegyndtes i Aaret 1827, og har hidindtil kostet meer end halvanden Million Daler. Fra den ene Side blev Colosseum allerførst restaureret, og det med en saadan Jver at man nu, istedetfor de maleriske, med Bustats og Blomster bevorede Buer, i det Jndre for største Deelen kun opdager moderne Mure. Ogsaa udvendig tabte den ærværdige Ruin ved de anbragte Støttesøiler og ved de moderne Fortsættelser af de antike Mure meget af sin imponerende Skjønhed. Pladsen mellem Colosseum og Venus og Roms Templer bliver ganske opgravet, saa at man nu kun gaaer her paa den gamle Steenbro. Ved disse Udgravninger blev den Grundvold, hvorpaa Neros Kolos hviler, ganske opdækket, og ligeledes Meta sudans paa den anden Side, hvilken man saa godt som muligt har restaureret. Constantins Triumphbue oplever endnu hver Dag den Skam, at flere Hundrede Kærrer og Fragtvogne kjøre gjennem dens mellemste Bue, omendskjøndt den af prægtige Marmorblokke bestaaende antikke Grund viser, at Buen selv i gamle Dage ei har tjent til almindelig Gjennemfart; nu har man brolagt den paa moderne Maneer. Men det er vanskeligt at indsee, hvorfor det for flere Aar siden givne Lofte, at lukke Buen og at anlægge en Gade paa hver Side, endnu ej er opfyldt. Sletten om Venus's og Roms Templer kan man nu oversee i deres hele majestætiske Udstrækning. Lige over for Palatin, der, hvor Torre cartolaria endnu for kort siden stod, ere Ruinerne blevne beskyttede af en Muur og Gitterværk, og en ny Opkjørsel er anlagt. Titus-Buen er ligeledes blevet restaureret, men meer i Varighedens Aand end i Skjønhedens. Ruinerne af det saakaldte Fredens Tempel ligge ligeledes frit for Øjet, og ere beskyttede af et Gitter. Fra Castors og Pollux's Tempel indtil Phocas-Søjlen har man gravet nogle Fod dybt, og derpaa ladet Arbejdet ligge. Phocas-Søjlens næste Omkreds er opdækket, og man er just i Begreb med at omgive den med svære Mure, for at forhindre Jordens Jndstyrtning. Saare interessant er det, at man har opdaget en Gade henimod Palatin, hvilken altsaa paa denne Side bestemmer Forums Brede. J de nyere Tider har man fra Phocas-Seilen indtil Septimius's Severus's Bue anlagt en underjordisk Gang, over hvilken den moderne Gade, indsluttet af tykke Mure, gaaer. Tæt ved Septimius's Bue fremtraadte nylig en Basis, som Antiqvarerne have kaldt Milliarium Aureum. Nu kan man oversee den hele pragtfulde Brede af Concordias Tempel. Ved Siden af Vespasians og Saturens Templer har man opdaget en offentlig Bygning med en Søilegang, hvis tidligere Bestemmelse endnu ikke er udfundet; i det mindste synes Navnet Athenæum, som man har tillagt den, at være grebet af Luften. En ny Canonissation skal i denne Maaned foretages. Denne Ære vil træffe en vis Carinus, som, efter at have myrdet Peter af Verona, (Peter Martyr, der rager frem mellem Kjetter-Forfølgerne i det trettende Aarhundrede, og hvis Mord er foreviget af Titians Pensel, blev Dominicaner-Munk i Forli, og døde derpaa med Ry af Hellighed. Det erfares, at man hidindtil ei har kundet udfinde denne vordende Helgens Levnets-Beskrivelse, og Canonisationen maatte derfor udsættes indtil en saadan blev tilvejebragt.